Берово (Лагадинско)

Берово  (, Вертискос; до 1927 г. Μπέροβα, БероваΜετονομασίες των Οικισμών της Ελλάδας. Μπέροβα -- Βερτίσκος) — село во Општина Лагадина во Солунскиот округ, Егејска Македонија, денес во областа Централна Македонија, Грција. Населението брои 252 жители (2021).

 Географија и местоположба 

Селото се наоѓа на неколку километри североисточно од градот Лагадина, на Богданска Планина. Селото се наоѓа на надморска височина од 749 метри.

 Историја 

Селото е споменато за првпат во отомански документи од 1697 година како целосно христијанско село со 67 домаќинстваwww.ekathimerini.com. Vertisko: Thessaloniki’s greenest 'outer suburb', Jan 28, 2011.

Во XIX век Берово е грчко село во Лагадинската каза опкружено со турски, македонски и гркомански села. Црквата „Св. Ѓорѓи“ била изградена во околу 1830 година, а во неа има икони од почетокот на XVII век. Според статистиката на Васил К’нчов („Македонија. Етнографија и статистика“) во 1900 година, селото имало 1100 жители Грци.Кънчов, Васил. Македония. Етнография и статистика, София, 1900, стр. 170..

Селото било под влијание на Цариградската патријаршија. Според податоците на секретарот на егзархијата Димитар Мишев („La Macédoine et sa Population Chrétienne“) во 1905 година во селото живееле 890 Грци, и во селото работело грчко училиштеBrancoff, D.M. La Macédoine et sa Population Chrétienne, Paris, 1905, pp. 196-197..

Во текот на Втората балканска војна, во селото влегле бугарски војски. На пописот од 1913 година биле евидентирани 735 жители, додека на пописот од 1920 година, во селото биле евидентирани 1053 жители.

 Население

Во 1928 година селото броело 1438 жители, додека во 1940 година селото броело 1606 жители.

Селото во пописот од 1951 година броело 790 жители, на пописот од 1961 година, во селото живееле 953 жители, во 1971 година имало 308 жители, во 1981 година имало 240 жители, додека во 1991 година имало 470 жители. Денеска, населението на селото е 389 жители според пописот од 2001 година.

 Културни и природни знаменитости 
 Црква „Живоносен Извор“ од XVII век
 Црква „Св. Атанасиј“ од XVIII век, прогласена за споменик на културата
 Црква „Св. Ѓорѓи“ од 1830 г.
 Црква „Успение на пресв. Богородица“

 Личности 

 Ангелос Георгиу ( Άγγελος Γεωργίου)Μάνος, Νικόλαος. Αφανείς Γηγενείς Μακεδονομάχοι (1903-1913), Ι. Σ. Κολιόπουλος (επιστ. εποπτεία), Ι. Δ. Μιχαηλίδης – Κων. Σ. Παπανικολάου (επιμ.), Θεσσαλονίκη, Ε.Μ.Σ. – University Studio Press, 2008, стр. 45
 Астериос Димитриу (Αστέριος Δημητρίου)
 Атанасиос Дакос (Αθανάσιος Δάκος
 Георгиос Апостолу (Γεώργιος Αποστόλου)
 Георгиос Даку (Γεώργιος Ντάκου)
 Георгиос Папаскулаку (Γεώργιος Παπασκουλάκου)
 Панајотис Теодосиу (Παναγιώτης Θεοδοσίου)
 Стерјос Папагеоргиу (Στέργιος Παπαγεωργίου)
 Јоанис Хаѕијанис (? - 1908)Μάνος, Νικόλαος. Αφανείς Γηγενείς Μακεδονομάχοι (1903-1913), Ι. Σ. Κολιόπουλος (επιστ. εποπτεία), Ι. Δ. Μιχαηλίδης – Κων. Σ. Παπανικολάου (επιμ.), Θεσσαλονίκη, Ε.Μ.Σ. – University Studio Press, 2008, стр. 20

 Наводи 

Категорија:Лагадина